Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: igazgatásáról szóló 48/1997. (VIII. 26.) BM rendelet átdolgozására is szíveskedjen intézkedni.”
Paragraph Index: 840

igazgatásáról szóló 48/1997. (VIII. 26.) BM rendelet átdolgozására is szíveskedjen intézkedni.” A szükséges intézkedéseket a Belügyminisztérium illetékesei nem tették meg, sőt november közepén a 48/1997. (VIII. 26.) BM rendelet olyan módosítására tettek javaslatot, amely a személyes adatok újabb körének jogellenes kezelését írta volna elő. Annak ellenére, hogy az adatvédelmi biztos a jogszabálytervezet véleményezése során is kifejtette, hogy a „rendőrségi törvény nem ad felhatalmazást a tervezett szabályozások többségéhez”, a belügyminiszter módosította az említett rendeletet, sőt ezen rendeletre is hivatkozással 1999. január elején a Belügyminisztériumban megkezdték a — személyes adatokat is tartalmazó — járműtörzskönyvek kiadását.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes